kardosdrur/scandi-wiki huggingface dataset:
Seleukos 1. af Seleukideriget

Seleukos 1. Nikator (ca. 358 f.Kr. – 281 f.Kr.) var en makedonsk officer der tjente under Alexander den Store på dennes verdenserobringstogt i Nærorienten. Efter dennes død var han blandt de mange af Alexanders officerer der i de efterfølgende borgerkrige tilranede sig en portion af verdensriget.

Det lykkedes Seleukos 1. at grundlægge en græsk-makedonsk domineret stat med kontrol over størstedelen af Alexander den Stores rige (med undtagelse af Ægypten, Koilesyrien, Nordvestindien og de europæiske områder). Denne stat, Seleukideriget, blev den største af de hellenistiske riger. Seleukos grundlagde talrige græske bystater fra Lilleasien i vest til Afghanistan i øst, bl.a. hovedstæderne Antiochia og Seleukeia. 

Seleukos 1. var gift med en persisk prinsesse, med hvem han fik sønnen Antiochos 1. Senere giftede han sig med Demetrios 1. Poliorketes' datter Stratonike, der senere blev sønnens kone.

Litteratur 
 Grainger, John D.: Seleukos Nikator – Constructing a Hellenistic Kingdom (Routledge, 1990)

Se også
Monarker af Persien

Eksterne henvisninger 
 Livius.org 

Personer i antikken
Seleukider
Irans Regenter
Antiochos 1. af Seleukideriget

Antiochos 1. Soter (ukendt – 261 f.Kr.) var konge af det hellenistiske Seleukiderige. Han efterfulgt sin fader Seleukos 1. Nikator på den seleukidiske kongetrone i 281 f.Kr. I årene før faderens dødsfald havde Antiochos optrådt som medkonge. Da Seleukos 1. blev myrdet i Makedonien, blev Seleukideriget ramt af oprør og kaos. Antiochos 1. brugte mange år på at stabilisere riget.

Antiochos 1. fortsatte sin faders koloniseringspolitik, med grundlæggelser af talrige græsk-makedonske bystater i hele riget. Antiochos' moder var af persisk oprindelse, hvilket gjorde det nemmere for ham, at henvende sig til rigets indfødte befolkninger, specielt i de persiske og babyloniske kernelande.

Antiochos 1. var gift med den makedonske prinsesse Stratonike, som oprindeligt var hans faders hustru. Med Stratonike fik Antiochos flere børn, heriblandt sønnerne Seleukos og Antiochos 2. Theos. Den ældste søn Seleukos agerede medkonge i en periode, men Antiochos måtte efter et oprørsforsøg fra sønnen, henrette ham.

Eksterne henvisninger 
 Livius.org 

Personer i antikken
Regenter af Seleukiderriget
Irans Regenter
Seleukeia

Seleukeia var en af verdens største byer i de hellenistiske og romerske perioder i oldtiden. Byen lå i Mesopotamien på Tigris-flodens vestbred. Seleukeia blev grundlagt ca. 305 f.Kr. af den hellenistiske konge, Seleukos 1. Byen blev hovedstad i Seleukideriget og en af den hellenistiske tidsalders vigtigste handelsbyer. Grundlagt som en græsk bystat, var staden centrum for græsk-makedonsk kultur og var seleukidernes vindue mod øst. I slutningen af det andet århundrede f.Kr. faldt byen til partherne, men forblev i århundreder en græsk by.

Oldpersisk historie
Hellenistisk historie
Oldtidsbyer
Julien Duvivier

Julien Duvivier (8. oktober 1896 i Lille – 29. oktober 1967 i Paris) var en fransk filminstruktør, som debuterede i 1919. 

Duvivier var sammen med Carné og Renoir blandt de største eksponenter for 1930'ernes poetiske realisme i fransk film, blandt hans bedste film fra denne tid er Pépé le Moko (1937) og Un Carnet de bal (Et balkort, 1937). Lavede også La Charrette fantôme (Køresvenden, 1939) efter Selma Lagerlöfs fortælling. Han arbejdede under 2. verdenskrig i Hollywood, hvor han bl.a. lavede den underholdende episodefilm Tales of Manhattan (Seks skæbner, 1942). Fortsatte siden en produktiv karriere i Frankrig, med film som Sous le ciel de Paris (1950) og de to første Don Camillo-film (1951, 1953).

Eksterne henvisninger 
 

Filminstruktører fra Frankrig
Transformation

Transformation har flere specialiseringer:
 Lineær transformation - lig linear afbildning/funktion lig operator.
 Geometrisk transformation
 Transformationsgeometri
 Affin transformation - lig affin afbildning.
 Unitær transformation
 Transformation - det en elektrisk transformator udfører.
Arnold Christensen

Arnold Christensen (7. april 1864 i København – 12. august 1918) var en dansk skuespiller.

Filmografi 
 Betroede Midler (1912)
 Den röda hanen (1912)
 Luftskipperen (1912)
 Spionen fra Kronstadt (1912)
 Min Ven Levy (1914)
 H.P. hænger paa 'en (1917)

Eksterne henvisninger 

 
 

Filmskuespillere fra Danmark
Danskere i 1800-tallet
Danskere i 1900-tallet
Margrethe Marstrand

Margrethe Lønborg Marstrand, født Margrethe Lønborg-Jensen (30. marts 1874 i København, død 16. oktober 1948 i Lejre) var en dansk lærer og forfatter. Hun var søster til maleren og arkitekten Aage Lønborg-Jensen.

Hun er uddannet fra N. Zahles Skole.

Hun udarbejdede materiale der skulle hjælpe børn til at læse hurtigere, den såkaldte ordbilledmetode. I 1907 udgav hun bogen Min første bog, som i 1947 var trykt i 106.000 eksemplarer.

Hun blev gift 8. juli 1915 med borgmester Jacob Nicolaj Marstrand.

Kilder 
 www.kvinfo.dk Dansk Kvindebiografisk Leksikon om Marstrand

Eksterne henvisninger 
 

Skolefolk fra Danmark
Personer fra København
Danskere i 1900-tallet
Slægten Lønborg
Faglitterære forfattere fra Danmark
Personer i Dansk Kvindebiografisk Leksikon
Dansksprogede forfattere fra Danmark
George Stevens

George Stevens (født 18. december 1904 i Oakland, Californien, USA, død 8. marts 1975 i Lancaster, Californien) var en amerikansk filminstruktør.

Stevens begyndte ved filmen i 1921 som fotograf og blev instruktør i 1930, langfilmdebut i 1933. Han viste sig i sine første film som en dygtig lystspilinstruktør, bl.a. Swing Time (1936) med Fred Astaire og Ginger Rogers. Mest aktuel var han i 1950'erne med A Place in the Sun (En plads i solen, 1951; Oscar-pris) og den klassiske westernfilm Shane (Shane, den tavse rytter, 1953), og derefter Giant (Giganten, 1956; Oscar-pris) og The Diary of Anne Frank (Anne Franks dagbog, 1957) som blev biografsucceser. Hans film om Jesus, The Greatest Story Ever Told (1965) havde Max von Sydow i hovedrollen.

Han har fået en stjerne på Hollywood Walk of Fame.

Eksterne henvisninger 
 

Filminstruktører fra USA
Oscar for bedste instruktør
Hollywood Walk of Fame
Personer fra Californien
Irving G. Thalberg Memorial Award
Philippa Frederiksen

Vilhelmine 'Philippa' Amalie Frederiksen f. Heise (15. august 1870 i København – 21. april 1955) var en dansk skuespiller.

Filmografi 
 1912 – Champagneruset
 1912 – Brudegaven
 1912 – Fødselsdagsgaven
 1912 – Betroede midler
 1912 – Dobbeltgængeren
 1913 – Den fremmede Tjener
 1914 – Manegens Børn
 1914 – I Kammerherrens Klæder
 1915 – Flyttedags-Kvaler
 1915 – Frierscenen
 1915 – Den gæve Ridder
 1915 – Spøgelsestyven
 1915 – En søvnig Brudgom
 1915 – Tyvepak
 1916 – Paraplyen
 1917 – En hyggelig Morgenudflugt
 1940 – Sommerglæder

Eksterne henvisninger 
 

Filmskuespillere fra Danmark
Christoph Spycher

Christoph Spycher (født 30. marts 1978 i Wolhusen, Schweiz) er en tidligere schweizisk fodboldspiller der spillede som forsvarsspiller. Han har spillet for tre schweiziske ligaklubber, BSC Young Boys, FC Luzern og Grasshoppers, samt for denvtyske Bundesliga-klub Eintracht Frankfurt.

Med Grasshoppers blev Spycher i 2003 schweizisk mester.

Landshold 
Spycher nåede i sin tid som landsholdsspiller (2003-2010) at spille 46 kampe for Schweiz' landshold, som han debuterede for i år 2003. Han var blandt andet en del af landets trup til EM i 2008 på hjemmebane, og havde før det også deltaget ved EM i 2004 og VM i 2006.

Titler 

Schweizisk Mesterskab
 2003 med Grasshoppers

Eksterne henvisninger 

Fodboldspillere fra Schweiz
Fodboldspillere fra FC Luzern
Fodboldspillere fra Grasshopper-Club Zürich
Fodboldspillere fra Eintracht Frankfurt
Fodboldspillere fra BSC Young Boys
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Delbert Mann

Delbert Martin Mann, Jr. (født 30. januar 1920 i Lawrence, Kansas, USA, død 11. november 2007 i Los Angeles, Californien, USA) var en amerikansk filminstruktør.

Han fik stor opmærksomhed for sin debutfilm, den hverdagsrealistiske Marty (1955; Oscar) med Ernest Borgnine. Senere fulgte bl.a. Desire Under the Elms (Begær under elmene, 1958), den velspillede Separate Tables (Fra bord til bord, 1958) og David Copperfield (1969). Siden slutningen af 1960'erne instruerede han et stort antal fjernsynsdramaer, ofte med udgangspunkt i virkelige hændelser og personer, foruden filmatiseringen af romanen Intet nyt fra vestfronten som tv-film i 1979.

Han har fået en stjerne på Hollywood Walk of Fame

Eksterne henvisninger 
 

Filminstruktører fra USA
Oscar for bedste instruktør
Hollywood Walk of Fame
Personer fra Kansas
Siligo

Siligo er en by i det nordlige Sardinien i Italien, med cirka 1.000 indbyggere, i provinsen Sassari.

Kendte fra Siligo 
 Maria Carta, folkemusiker, sangskriver og  skuespiller.
 Gavino Ledda, forfatter

Henvisninger 

Kommuner i provinsen Sassari
Sami Hyypiä

Sami Tuomas Hyypiä (født 7. oktober 1973 i Porvoo, Finland) er en finsk fodboldtræner og tidligere fodboldspiller. Han træner i dag den englekse klub Brighton & Hove Albion. Han har tidligere trænet Bayer Leverkusen, hvor han i sin aktive karriere også spillede som midterforsvarer. Han kom til klubben i sommeren 2009 fra engelske Liverpool F.C., hvor han havde tilbragt de foregående ti sæsoner af sin karriere og sikret sig mange triumfer. Derudover har han optrådt for hollandske Willem II samt MyPa i sit hjemland. Hyypiä gik i sommeren 2011 på pension, efter en lang og succesfuld karriere. Men kun ni måneder efter sin pension, blev han den 1. april 2012 ansat som træner hos sin seneste klub Bayer Leverkusen.

Hyypiä opnåede gennem sit tiårige ophold i Liverpool F.C. legendestatus i klubben, hvor han var en fast brik i en ellers meget omskiftelig trup. Med holdet var han med til at vinde både to FA Cup og to Carling Cup-titler, samt UEFA Cuppen i 2001 og UEFA Champions League i 2005. Efter begge de europæiske triumfer vandt holdet desuden UEFA Super Cup.

Intet mindre end syv gange er Hyypiä af det finske fodboldforbund blev kåret til Årets Spiller i landet.

Den 2. maj 2011 annoncerede Hyypiä, at han afslutter karrieren efter sæsonens afslutning.

Landshold 
Hyypiä står (pr. september 2010) noteret for hele 104 kampe og fem scoringer for Finlands landshold, som han debuterede for helt tilbage den 7. november 1992 i et opgør mod Tunesien. Han har siden da i en årrække været holdets anfører og krumtap, men har ikke været i stand til at føre holdet frem til kvalifikation til nogen slutrunder.

Titler 
Finsk Pokalturnering
 1992 og 1995 med MyPa

FA Cup
 2001 og 2006 med Liverpool F.C.

League Cup
 2001 og 2003 med Liverpool F.C.

UEFA Cup
 2001 med Liverpool F.C.

Champions League
 2005 med Liverpool F.C.

UEFA Super Cup
 2001 og 2005 med Liverpool F.C.

Eksterne henvisninger 

 Sami Hyypiä  på FIFA.com
 Sami Hyypiä på UEFA.com
 Sami Hyypiä  på Soccerbase.com

Fodboldspillere fra Finland
Fodboldspillere fra Willem II Tilburg
Fodboldspillere fra Liverpool F.C.
Fodboldspillere fra Bayer 04 Leverkusen
Fodboldspillere fra MyPa
Barry Levinson

Barry Levinson (født 6. april 1942 i Baltimore, Maryland, USA) er en amerikansk filminstruktør og -producent.

Med baggrund som skuespiller og manuskriptforfatter for fjernsyn debuterede han som spillefilminstruktør med miljøskildringen Diner (1982), henlagt til hjembyen Baltimore. Derefter fulgte bl.a. ungdomsfilmen Young Sherlock Holmes (Frygtens pyramide, 1985), komedien Tin Men (Plattenslagerne, 1987), og Good Morning, Vietnam (1987), en komedie henlagt til Saigon under Vietnamkrigen. Rain Man (1988), hvor Dustin Hoffman leverede en virtuos rollepræstation som autist, vandt flere Oscar-priser. I Bugsy (1991) fortalte han historien om gangsteren Bugsy Siegel med Warren Beatty i titelrollen. Han har også instrueret Sleepers (1996) med Robert De Niro.

Intruktion 
 Diner (1982)
 Den Bedste (1984)
 Frygtens pyramide (1985)
 Plattenslagerne (1987)
 Good Morning, Vietnam (1987)
 Rain Man (1988)
 Avalon - Drømmen om Amerika (1990)
 Bugsy (1991)
 Toys (1992)
 Jimmy Hollywood (1994)
 Afsløring (1994)
 Sleepers (1996)
 Når halen logrer med hunden (1997)
 Kuglen (1998)
 Liberty Heights (1999)
 An Everlasting Piece (2000)
 Bandits (2001)
 Envy (2004)
 Man of the Year (2006)
 What Just Happened (2008)
 The Bay (2012)
 The Humbling (2014)
 Rock the Kasbah (2015)
 The Survivor'' (2021)

Eksterne henvisninger 

 Officielle hjemmeside 
 

Filminstruktører fra USA
Manuskriptforfattere fra USA
Filmproducere fra USA
Oscar for bedste instruktør
Personer fra Baltimore
Jøder fra USA
Robert Benton

Robert Benton (født 29. september 1932 i Waxahachie, Texas, USA) er en amerikansk filminstruktør og manuskriptforfatter.

Han fik særligt opmærksomhed for sit manuskript til Bonnie and Clyde (1967) og instruktørdebuterede i 1972. Han opnåede stor publikumsucces med Kramer vs. Kramer (Kramer mod Kramer, 1979; Oscar-priser for bedste instruktion og manuskript). Kriminalfilmen Billy Bathgate (Billy Bathgate - gangsterens lærling, 1991) var baseret på en roman af Edgar Lawrence Doctorow. Han har siden instrueret Nobody's Fool (Hvem er fuldkommen?, 1994) og Twilight (Sandhedens time, 1998), begge med Paul Newman.

Eksterne henvisninger 
 

Filminstruktører fra USA
Manuskriptforfattere fra USA
Oscar for bedste instruktør
Oscar for bedste originale manuskript
Personer fra Texas
John G. Avildsen

John Guilbert Avildsen (født 21. december 1935 i Oak Park, Illinois, død 16. juni 2017 i Los Angeles, Californien) var en amerikansk filminstruktør. 

Han spillefilmdebuterede i 1969, og fik biografsucces med den voldelige Joe (1970). Blandt Avildsens største biografsucceser er Rocky (1976) som gjorde Sylvester Stallone til stjerne, og ungdomsfilmen The Karate Kid (1984) med Ralph Macchio; begge fik flere opfølgere. Han har også instrueret Lean on Me (1989) med Morgan Freeman som hård rektor, anti-apartheidfilmen The Power of One (Én mands styrke, 1992) og rodeo-skildringen 8 Seconds (1994).

Referencer

Eksterne henvisninger 
 

Filminstruktører fra USA
Filmproducere fra USA
Personer fra Illinois
Oscar for bedste instruktør
Kryptos

Kryptos (græsk: skjult) er en skulptur af den amerikanske kunstner Jim Sanborn. Den står uden for Central Intelligence Agencys (CIA) hovedkvarter i Langley i Virginia. Siden indvielsen den 3. november 1990 har der været megen spekulation om dens krypterede indskrift. Den beskæftiger stadig kryptologer, men dele af koden er allerede knækket, og Sanborn har 22. november 2010 oplyst, at bogstavrækkefølgen NYPVTT betyder BERLIN.  I år 2014 afslørede Sanborn så, at bogstavrækkefølgen derefter, MZFPK, betyder CLOCK.

Kilder 
 

Skulpturer
Kryptografi
Bygninger, konstruktioner og anlæg i Virginia
Larry Van Kriedt

Larry Van Kriedt (født i USA omkring 1954) var AC/DC's første bassist. Han blev ansat ved bandets dannelse i 1973. Han spiller også saxofon.

Liv og karriere 
Van Kriedt blev født ind i en musikalsk familie i San Francisco. Hans far var den berømte jazzmusiker David Van Kriedt, der komponerede, optrådte og indspillede med store kunstnere som Dave Brubeck, Paul Desmond, Stan Kenton og mange flere. I hele Larrys liv har musikken været en central del; især jazz. Som niårig begyndte han at spille kontrabas, guitar som tolvårig, og som femtenårig kunne han tilføje saxofon og vokal. Han studerede endvidere jazz, harmoni, komposition og musisk bearbejdelse med sin far.

I 1969 flyttede familien til Sydney, hvor Van Kriedt mødte Angus Young kort efter ankomsten. Han begyndte at mødes med Angus og hans bror, Malcolm. I denne periode blev Larry beskrevet som en dygtig jazzguitarist. En af hans første studieoptagelser var som bassist i AC/DC i 1973.

AC/DC 
Van Kriedt spillede med bandet i cirka fire måneder, og blev i februar 1974 afløst af Neil Smith. I de næste måneder skiftede AC/DC bassist mange gange, og Van Kriedt blev, efter Rob Baileys fyring, genansat et par dage i januar 1975. Derefter blev det besluttet, at rollen som bassist skulle udfyldes af enten Malcolm eller storebroderen George, indtil en mere permanent løsning var fundet. Denne løsning kom i form af Mark Evans i marts 1975. Van Kriedt er også det eneste AC/DC-medlem der er blevet født i USA.

Efter AC/DC 
Larry Van Kriedt har spillet mange forskellige musikgenrer og har været involveret i produktionen af mange albums både som musiker og producer. I dag ejer og driver han sit ejet pladestudie. De bands Van Kriedt var medlem af er blandt andet: The Eighty Eights, Non Stop Dancers, Def FX, Afram, The LPs, and The Larry Van Kriedt Quartet. Han har skrevet og indspillet sange, der har haft succes i Australien, Japan, New Zealand, USA og Europa, og har desuden arbejdet i Nordafrika og turneret i hele verden.

Mellem 1997 og 1999 boede han i Marokko, hvor han med bandet Afram lavede radio, fjernsyn og koncerter som for eksempel den første Gnawa Festival i Essaouria. Han skaffede desuden midler til velgørenhedsorganisationen B.A.Y.T.I. Efter opholdet i Marokko begyndte han at rejse verden rundt som gademusikant – han spillede jazz på gaderne i London, Provence og Sydney. Det var her, han startede med at lave akkompagnementer til kendte jazzsange og -melodier.

I 2002 startede Van Kriedt den første netbutik, der sælger jazzakkompagnementer, Jazzbacks.com.

I 2007 arbejdede han med Paul Agbakoba i The LPs

Referencer

Eksterne henvisninger 
 

Musikere fra USA
Bassister fra USA
Bjørk Herup Olsen

Bjørk Herup Olsen (født 2. oktober 1991) er en færøsk mellemdistanceløber og langdistanceløber. Hun er medlem af Bragdið FS på Færøerne og i Danmark Sparta Atletik fra 2014 hvortil hun kom fra Helsingør IF. Hun var frem till 2009 i Københavns Idræts Forening. Herup Olsen er den første færøske kvinde, som løb 3000 meter under 10 minutter.

Personlige og færøske rekorder 
 800 meter: 2:20.01 Gøteborg, Sverige 4. Juli 2010  (Færøsk rekord)
 1500 meter: 4:37.83 Gøteborg, Sverige 3. Juli 2010  (Færøsk rekord) 
 3000 meter: 9:59,51 Pennsylvania, USA 28. Januar 2012  (Færøsk rekord)
 5000 meter: 17:49,7 Jatnatøk Tórsbreyt i Tórshavn, Færøerne 17. Juli 2010  (Færøsk rekord)
 5.000 meter: 17.40.34 NatWest Island Games (GBR) 26. juni 2011
 10.000 meter: 36.58,27 North Carolina, USA, 2012 (Færøsk rekord)
 ½ maraton 1.24.35 NatWest Island Games Isle of Wight (GBR) 26. juni 2011
 1500 meter – inde: 4:38,04 Reykjavík International Games Island 17. januar 2010 
 1 mile – inde: 5:19,35 Reykjavík, Island 20. januar 2008 
 3000 meter – inde: 9:59.91 Pennsylvania, USA 28. januar 2012
 5000 meter – inde: 17:12.75 Geneva, USA 10. februar 2012

Referencer 

 statletik.dk 
 Kif-atletik.dk 
 Sportal.fo (færøsk)
 Kringvarp.fo (færøsk)
 mess.fo (færøsk)
 afrek.fri.is afrek.fri.is  (islandsk)
 esbjerg-am.dk

Eksterne links 
 kif-atletik.dk
 Statletik.dk 
 Bragdid.fo

Mellemdistanceløbere fra Færøerne
Mellemdistanceløbere fra Danmark
Atleter fra Færøerne
Atleter fra Sparta Atletik
Atleter fra Københavns IF
Atleter fra Helsingør IF
Langdistanceløbere fra Færøerne
Langdistanceløbere fra Danmark
Dr. Jekyll og Mr. Hyde (person)

Dr. Henry Jekyll og Mr. Edward Hyde er to navne for den samme fiktive person fra romanen af samme navn. Dr. Jekyll kan, ved hjælp af en speciel drik, forvandle sig til Mr. Hyde. Jekyll/Hyde optræder som hovedperson i novellen, The Strange Case of Dr. Jekyll and Mr. Hyde fra 5. januar 1886., skrevet af Robert Louis Stevenson. Bogen er fra Skotland.

Det hemmelighedsfulde selskab 
I filmen Det hemmelighedsfulde selskab fra 2003, spilles rollen af Jason Flemyng.

Da Fantomet truer verdensfreden skal de syv gentlemen redde verden. I starten tilkalder Mycroft 'M' Holmes kun fire: Alan Quatermain, Rodney Skinner, Kaptajn Nemo og Mina Harker. De skal hen og hente Dorian Gray. Hos Dorian Gray slutter Tom Sawyer sig til selskabet. De seks gentlemen skal til Paris og hente Mr. Hyde. Om bord på skibet bliver Hyde til Jekyl. Senere har Dorian Gray plantet bomber ombord på skibet. Jekyl drikker sin drik og hopper ned til pumpen. Dernede bliver han forvandlet til Hyde. Hyde redder folkene i rummet ved at bruge pumpen.

Senere hjælper Hyde med at befri fangerne. En mand drikker en hel flaske af Hyde's drik og bliver dobbelt så stor som Hyde. De slås i lang tid. Kaptajn Nemo kommer og hjælper men bliver skubbet væk. Hyde og Kaptajn Nemo flygter ind i et lille rum. Lidt efter sprænges de bomber som Rodney Skinner har lagt. Hyde og Kaptajn Nemo undslipper.

Eksterne henvisninger 
 

Fiktive personer fra Det hemmelighedsfulde selskab
Nigel

Nigel er en fiktiv person fra Det hemmelighedsfulde selskab. han er gode venner med Allan  Quatermain. Nigel spiller Allan Quatermain da regeringen skal bruge hjælp. Nigel bliver skudt da en flok fjender skyder ham. Han overlevede tilsyneladende. 

Nigel bliver spillet af David Hemmings.

Fiktive personer fra Det hemmelighedsfulde selskab
Trehøje (Vordingborg Sogn)

Trehøje eller Trehøjegård er en landbrugsejendom i Vordingborg Sogn i Vordingborg Kommune. Trehøje ligger på Knudshoved Odde vest for Oreby Skoven.

Trehøje er oprindeligt en udflyttergård fra Knudsby. Gården hører under Rosenfeldt Gods.

Eksterne henvisninger 
 Om Trehøje 

Landbrugsejendomme i Danmark
Bygninger, konstruktioner og anlæg i Vordingborg Kommune
Gårde i Danmark
Jane Darwell

Jane Darwell (født 15. oktober 1879 i Palmyra, Missouri, USA, død 13. august 1967 i Woodland Hills, Californien, USA) var en amerikansk teater- og filmskuespiller.

Darwell fik teaterdebut i 1906 og filmdebut i 1915, kendt for sine portrætter af folkelige kvinder. Hun havde roller i bl.a. Huckleberry Finn (1931), Jesse James (Jesse James, den lovløse, 1939) og Gone With the Wind (Borte med blæsten, 1939; som Dolly Merriwether). Hun har medvirket i over 170 film og huskes for sin rolle som Ma Joad i John Fords The Grapes of Wrath (Vredens druer, 1940), og havde siden biroller i westernfilm, bl.a. The Ox-Bow Incident (De døde ved daggry, 1943) og Wagonmaster (Karavanen, 1950).

Hun har fået en stjerne på Hollywood Walk of Fame.

Eksterne henvisninger 

 

Skuespillere fra Missouri
Teaterskuespillere fra USA
Amerikanere i 1800-tallet
Amerikanere i 1900-tallet
Oscar for bedste kvindelige birolle
Hollywood Walk of Fame
Oreby

Oreby er en lille dansk landsby i Vordingborg Kommune, vest for Vordingborg by. Den ligger ved Avnø Fjord nord for Oreby Skov.

Lokaliteter i Vordingborg Kommune
John Qualen

John Qualen (8. december 1899 i Vancouver, Britisk Columbia, Canada – 12. september 1987 i Torrance, Californien, USA) var en amerikansk filmskuespiller af norsk afstamning.

Qualen fik filmdebut i 1931, og var en af Hollywoods centrale karakterskuespillere over gennem 100 film. Blandt højdepunkterne er rollerne som den dødsdømte i komedien His Girl Friday (Sensationen, 1940) og som Muley i The Grapes of Wrath (Vredens druer, 1940). I mange film spillede han roller med skandinavisk tilknytning, bl.a. som den norske modstandsmand i Casablanca (1942) og som indvandrer i westernfilm som John Fords The Searchers (Forfølgeren, 1956) og The Man Who Shot Liberty Valence (Manden der skød Liberty Valence, 1962).

Delvis filmografi 
original titel
 Street Scene (1931)
 Arrowsmith (1931) (uncredited)
 Upper World (1934)
 Our Daily Bread (1934)
 One More Spring (1935)
 Black Fury (1935)
 The Farmer Takes a Wife (1935)
 Meet Nero Wolfe (1936)
 Wife vs. Secretary (1936)
 The Bad Man of Brimstone (1938)
 Stand Up and Fight (1939)
 His Girl Friday (1940)
 The Grapes of Wrath (1940)
 Angels Over Broadway (1940)
 Knute Rockne All American (1940)
 The Long Voyage Home (1940)
 Out of the Fog (1941)
 The Shepherd of the Hills (1941)
 The Devil and Daniel Webster (1941)
 Tortilla Flat (1942)
 Casablanca (1942)
 Dark Waters (1944)
 The Fugitive (1947)
 Hollow Triumph (1948)
 Hans Christian Andersen (1952)
 The High and the Mighty (1954)
 The Sea Chase (1955)
 The Gun Runners (1958)
 Anatomy of a Murder (1959)
 Elmer Gantry (1960) (uncredited)
 North to Alaska (1960)
 Two Rode Together (1961)
 The Man Who Shot Liberty Valance (1962)
 7 Faces of Dr. Lao (1964)
 A Patch of Blue (1965)
 I'll Take Sweden (1965)
 A Big Hand for the Little Lady (1966)

Eksterne henvisninger 

 

Skuespillere fra USA
Tv-skuespillere fra USA
Skuespillere fra Canada
Personer fra Vancouver